Hîrê rojî verî taxa Hîwanî ya Silêmanî de cinîyêka ciwane wexto ke defîleya galerîya erebe û motorsîkletan seyr kerdêne hetê camêrdan ra raştê hêrişî amebî. Vizêr Parka Nalî ya Silêmanî de xeylêk aktîvîstan bi eşkerayîyêke no hêriş şermezar kerd.
Çalakîye de vera şîdetê serê cinîyan pankartî ameyî akerdene. Aktîvîsta Heqanê Cinîyan Bihare Munzur nameyê aktîvîstan ser o qisey kerd û vat: ''Bi nê serebûtî zulmê vera cinîyan reyna ame dîyene. Ma ameyê ke nê serebûtî şermezar bikerê. Ma vanê 'jin, jiyan, azadî.' ''
